
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 12 iunie 2017               

PL-x 188/2017                 


AVIZ
asupra proiectului de Lege pentru modificarea alin. (5) al art. 65 din Legea nr. 263/2010 privind sistemul unitar de pensii publice
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru modificarea alin. (5) al art. 65 din Legea nr. 263/2010 privind sistemul unitar de pensii publice, trimis cu adresa nr. PL x 188  din 8  mai 2017 şi înregistrat cu nr. 4c-11/532  din 9 mai 2017.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 2 mai 2017.

Consiliul Legislativ a avizat favorabil inițiativa legislativă cu avizul nr. 78 din 15 februarie 2017.
Guvernul României a transmis un punct de vedere prin care nu susține adoptarea proiectului de lege.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare Comisia a dezbătut proiectul de lege în şedinţa din  12 iunie 2017.

Proiectul de lege are ca obiect de reglementare modificarea alin.(5) al art.65 din Legea nr.263/2010, în sensul includerii în categoria persoanelor care beneficiază de reducerea vârstei standard de pensionare cu 2 ani, fără penalizarea aplicată pentru fiecare lună de anticipare, a persoanelor care au locuit cel puțin 30 de ani în zonele afectate de poluare, respectiv, pe o rază de 8 km în jurul localității Slatina. Totodată, se propune includerea în categoria factorilor de poluare permanentă și a reziduurilor de cocs metalurgic pentru toate localitățile prevăzute de lege (Baia Mare, Copşa Mică, Zlatna, Târgu Mureş), inclusiv Slatina.
Membrii comisiei au examinat proiectul de lege supus avizării, expunerea de motive, avizul Consiliului Legislativ și punctul de vedere al Guvernului. 
În urma dezbaterilor, Comisia juridică, de disciplină şi imunităţi a hotărât, cu majoritate  de voturi, avizarea favorabilă a acestei iniţiative legislative. 
În raport de obiectul şi conţinutul reglementării, proiectul de lege  face parte din categoria legilor organice. 
                 PREŞEDINTE,                               SECRETAR,
             Eugen NICOLICEA                 Steluța Gustica CĂTĂNICIU
Consilier parlamentar, Paul Şerban

